《秋夕哀》
魏晋·夏侯湛

秋夕兮遥长。哀心兮永伤。结帷兮中字。屣履兮闲房。

听蟋蟀之潜鸣。睹游雁之云翔。寻修庑之飞檐。览明月之流光。

木萧萧以被风。阶缟缟以受霜。玉机兮环转。四运兮骤迁。

衔恤兮迄今。忽将兮涉年。日往兮哀深。岁暮兮思繁。

作者简介：（243—291）西晋谯国谯人，字孝若。幼有盛才，文章宏富。美容貌，少与潘岳友善，时称连璧。为太尉掾。武帝泰始中，举贤良，对策中第，拜郎中。后补太子舍人，转尚书郎，出为野王令。惠帝立，以为散骑常侍。性豪侈，将死，遗命薄敛。曾著《魏书》，见陈寿《三国志》，便坏己书而罢。今存《夏侯常侍集》。